Բայց արի ու տես, որ ըստ Վարդան Մալխասյանի՝ ժողովուրդը ՀԱԿ-ի այդ մոտեցումը լավ չի հասկանում, դրա համար էլ մարդկանց դուրս չեն կանչում փողոց: Իսկ ավելի կոնկրետ՝ ի՞նչը լավ չի հասկանում ժողովուրդը: Ավելի քան 25 տարի հանրությունը լսել է հին ու նոր ՀՀՇ-ՀԱԿ-ին: Սկզբում՝ 1990-ականներին ՀՀՇ-ին լսում էր որպես հիրավի ազգընտիր իշխանության, իսկ հետո հիասթափված սկսեց երազել իր հավատը գործազրկության սյունին գամած ՀՀՇ-ի հեռացումը: Տարիներ անց՝ 2008-ին, հուսահատված ժողովուրդը դարձյալ հույս կապեց նրա հետ՝ իբրև հավատընծա ընդդիմություն, բայց շատ չանցած՝ նորից հիասթափվեց: Ու այսքանից հետո է՛լ ինչ նոր խայծ պիտի խաղարկի ՀԱԿ-ն իր ղեկավար Լևոն Տեր-Պետրոսյանի շուրթերով՝ պարզ չէ: